המשרד להגנת הסביבה

המשרד להגנת הסביבה הוא משרד ממשלתי בישראל האחראי על שמירת הסביבה בישראל.

תפקידו של המשרד להגנת הסביבה הוא קביעת מדיניות ארצית, פיתוח אסטרטגיות, הכנת תקנים, קביעת קדימויות להגנת הסביבה וכן אכיפת המדיניות באמצעות המשטרה הירוקה שהיא הזרוע הביצועית של המשרד.

תחת אחריותו של השר להגנת הסביבה נמצאים גם גופים וחברות ממשלתיות בתחומי הגנת הסביבה וביניהם: רשות הטבע והגנים, החברה לשירותי איכות הסביבה, חברת פארק אריאל שרון, החברה להגנות מצוקי הים התיכון, רשות נחל הירקון ורשות נחל הקישון.

עד יוני 2006 היה שם המשרד המשרד לאיכות הסביבה. בהחלטת ממשלה מס' 193 מיום 25 ביוני 2006, אישרה הממשלה את בקשת השר הממונה על המשרד, גדעון עזרא, לשנות את שם המשרד, והוא נקרא מאז "המשרד להגנת הסביבה".

 היסטוריה 
 המשרד בראשית ימיו 
בשנת 1973 הוקם תחת משרד ראש הממשלה "השירות לשמירת איכות הסביבה", ביוזמתם של יגאל אלון ואורי מרינוב, אשר מונה לעמוד בראשו. בשנת 1976 הועבר השירות למשרד הפנים, כגוף המופקד על איכות הסביבה בישראל וב-25 בדצמבר 1988 החליטה הממשלה על הקמת המשרד לאיכות הסביבה כמשרד עצמאי.

ימיו הראשונים של המשרד לאיכות הסביבה היו בכנסת ה-12, בממשלה ה-23. הראשון שכיהן בתפקיד זה היה רוני מילוא, מטעם הליכוד, כאשר מרינוב החל לכהן כמנכ"ל המשרד עד 1992. בממשלה ה-24 החזיק במשרד ראש הממשלה, יצחק שמיר, ויגאל ביבי מהמפד"ל היה לסגנו.
 טיפול באיכות הסביבה
 איכות הסביבה בימי רבין, פרס ונתניהו 
ראש ממשלת ישראל יצחק רבין מינה את חברת הכנסת אורה נמיר לשרה לאיכות הסביבה. ב־31 בדצמבר 1992 הועברה נמיר למשרד העבודה והרווחה, ובמקומה מונה יוסי שריד ממרצ. שריד המשיך לכהן בתפקיד זה גם בממשלת פרס. בכנסת ה-14 ובממשלה ה-27, לאורך כל ימיה, כיהן רפאל איתן, יו"ר צומת, בתפקיד שר החקלאות והשר איכות הסביבה.

 איכות הסביבה ואקולוגיה בכנסת ה-15 ובתחילת המאה ה-21 
בממשלת ברק כיהנה דליה איציק כשרה לאיכות הסביבה. בממשלת שרון הראשונה, כיהן צחי הנגבי בתפקיד זה, בתקופתו מונו עשרות חברי הליכוד למשרות במשרדו ועל כך הוגש נגדו כתב אישום.
בהיכנסה של שינוי לממשלה, דרשה ח"כ יהודית נאות את משרד זה, וכיהנה בו עד התפטרותה באוקטובר 2004. בתקופת כהונתה נחקק חוק שמירת הסביבה החופית, האוסר על בנייה עד 100 מטרים מקו המים ומטיל מגבלות על בנייה במרחק 300 מטרים מקו החוף.
נאות הוחלפה בשר אילן שלגי, ולאחר כניסת מפלגת העבודה לממשלה מונה שלום שמחון לתפקיד. אחרי יציאתה של העבודה מן הממשלה, התמנה השר לביטחון פנים, גדעון עזרא לתפקיד, ובמהלך כהונתו במשרד הורה על סגירת תחנת הכוח רדינג וקידם את מעברה לשימוש בגז טבעי.

במרץ 2022 הכריז המשרד להגנת הסביבה על הקמת מנהלת ניקיון שמטרתה ליצור בסיס לעבודה משותפת לטובת השמירה על ניקיון הארץ.

תפקיד המשרד
המשרד להגנת הסביבה פועל בשלוש רמות:

רמה ארצית
המשרד הוא הגורם האחראי על ניסוח מדיניות ארצית בנושא ההגנה על הסביבה. באחריותו קביעת התקנים של המשרד והגדרת קדימויות להגנת על הסביבה.

רמה מחוזית
המשרד פועל באמצעות שישה מחוזות, לפי החלוקה הגאוגרפית אותה הגדיר משרד הפנים (ירושלים, צפון, חיפה, מרכז, תל אביב ודרום) ובמחוז יו"ש. כל מחוז פועל על פי מאפייניו והצרכים הסביבתיים הנהוגים בו.

רמת השלטון המקומי
המשרד תומך בכ-52 יחידות סביבתיות מקומיות ואזוריות, השייכות לשלטון המקומי ברחבי ישראל. היחידות המקומיות מוציאות לפועל את המדיניות הסביבתית ברמה המקומית ואף מייעצות לרשות המקומית בנושאי איכות הסביבה.

 שרי המשרד 
+לא ממוסגר|50x50 פיקסליםהשרים להגנת הסביבה בממשלות ישראלמס'דיוקןשם
(תקופת חיים)סיעהתקופת כהונהממשלההמשרד לאיכות הסביבה199x99 פיקסליםרוני מילוא
(1949–)הליכוד22 בדצמבר 19887 במרץ 1990העשרים ושלוש2לא ממוסגר|111x111pxרפאל אדרי
(1937–2024)המערך השני
העבודה7 במרץ 199015 במרץ 1990 -לא ממוסגר|100x100 פיקסליםראש הממשלה
יצחק שמיר

(1915–2012)הליכוד15 במרץ 199013 ביולי 19923העשרים וארבע4לא ממוסגר|100x100 פיקסליםאורה נמיר
(1930–2019)העבודה13 ביולי 199231 בדצמבר 1992העשרים וחמש5לא ממוסגר|100x100 פיקסליםיוסי שריד
(1940–2015)מרצרצ31 בדצמבר 199218 ביוני 1996העשרים ושש6לא ממוסגר|100x100 פיקסליםרפאל איתן
(1929–2004)הליכוד-גשר-צומתצומת18 ביוני 19966 ביולי 1999העשרים ושבעצומת7100x100 פיקסליםדליה איציק
(1952–)ישראל אחתהעבודה6 ביולי 19997 במרץ 2001העשרים ושמונה893x93 פיקסליםצחי הנגבי
(1957–)הליכוד7 במרץ 200128 בפברואר 2003העשרים ותשע9106x106 פיקסליםיהודית נאות
(1944–2004)שינוי28 בפברואר 200317 באוקטובר 2004השלושים10105x105 פיקסליםאילן שלגי
(1945–)17 באוקטובר 20044 בדצמבר 20041196x96 פיקסליםשלום שמחון
(1956–)עבודה-מימדהעבודה10 בינואר 200523 בנובמבר 200512לא ממוסגר|101x101 פיקסליםגדעון עזרא
(1937–2012)קדימה18 בינואר 20064 במאי 2006המשרד להגנת הסביבה12לא ממוסגר|101x101 פיקסליםגדעון עזרא
(1937–2012)קדימה4 במאי 200631 במרץ 2009השלושים ואחת13לא ממוסגר|100x100 פיקסליםגלעד ארדן
(1970–)הליכוד31 במרץ 200918 במרץ 2013השלושים ושתיים14לא ממוסגר|91x91 פיקסליםעמיר פרץ
(1952–)התנועה18 במרץ 201311 בנובמבר 2014השלושים ושלושראש הממשלה בנימין נתניהו (ממלא מקום)הליכוד11 בנובמבר 201411 בפברואר 201515לא ממוסגר|100x100 פיקסליםראש הממשלה
בנימין נתניהו

(1949–)25 במרץ 201514 במאי 20151693x93 פיקסליםאבי גבאי
(1967–)כולנו
לא כיהן בכנסת14 במאי 201531 במאי 2016השלושים וארבעמשה כחלון (ממלא מקום)2 ביוני 20161 באוגוסט 20161796x96 פיקסליםזאב אלקין
(1971–)הליכוד1 באוגוסט 201617 במאי 202018100x100 פיקסליםגילה גמליאל
(1974–)17 במאי 202013 ביוני 2021השלושים וחמש1993x93 פיקסליםתמר זנדברג
(1976–)מרצ13 ביוני 202129 בדצמבר 2022השלושים ושש20100x100 פיקסליםעידית סילמן
(1980–)הליכוד29 בדצמבר 2022מכהנתהשלושים ושבע
סגני שרים
 תמונהשם(תקופת חיים)סיעהסגן לשר תחילת כהונה  סיום כהונהממשלהמרכז|לא ממוסגר|99x99 פיקסליםיגאל ביבי
(1942–)המפד"ליצחק שמיר 20 בנובמבר 1990 13 ביולי 1992ממשלת ישראל העשרים וארבע70x70 פיקסליםאופיר אקוניס
(1973–)הליכודבנימין נתניהו 9 בדצמבר 2014 14 במאי 2015ממשלת ישראל השלושים ושלוש70pxירון מזוז
(1962–)זאב אלקין2 באוגוסט 201630 באפריל 2019ממשלת ישראל השלושים וארבע

 מערכת היחסים בין המשרד לבין חברות התעשייה 
מערכת היחסים של המשרד להגנת הסביבה עם חברות ומפעלים בתעשייה הישראלית מורכבת, כאשר בסמכות המשרד להגנת הסביבה לקבוע מגבלות שונות הקשורות לפליטת חומרים מזהמים, ובאחריותו לפקח על הנושא. לצד זאת, משתף המשרד פעולה במקרים שונים עם התאחדות התעשיינים במטרה למצוא את האיזון הנכון בין פיתוח התעשייה לבין שמירה על הסביבה.

 האמנה הוולנטרית 
בשנת 1998 חתמו 140 מפעלים על אמנה וולנטרית, ביזמה משותפת של המשרד להגנת הסביבה ושל התאחדות התעשיינים, במטרה לגרום להפחתת הזיהום. בדיקות שנעשו על ידי כלי תקשורת הראו שתרומתה של האמנה זניחה, ושמפעלים רבים מפרים באופן קבוע את האמנה ללא כל השלכות, והדבר עורר ביקורת מטעם פעילי סביבה על המשרד.

 מעבר בכירים מהמשרד לתעשייה 
רבים מהבכירים במשרד להגנת הסביבה, ביניהם מרבית המנכ"לים מהקמת המשרד ועד שנת 2018, עברו לאחר סיום תפקידם לתפקידים בכירים בחברות התעשייה שקודם לכן היו בתחום אחריותו של המשרד. אף על פי שתופעה זו קיימת גם במשרדי ממשלה אחרים, פעילים סביבתיים וכלי תקשורת העלו חשש שמעבר זה חמור יותר כשמדובר בתחום הגנת הסביבה.

ישנה תפיסה התומכת במעבר אנשי מקצוע מהמשרד ממשלתי לתעשייה הפרטית. אף על פי שעובר לבעלי ההון ידע ומוניטין של עובדי ציבור בו יוכלו להשתמש נגד הציבור, יש אלו שטוענים ש"הרגולטור לשעבר מעביר לארגונים המפוקחים את אופן החשיבה הרגולטיבית ואת האידאולוגיה שעליה הוא צמח”. בשנת 2018 הציגו הח"כים – יעל כהן פארן, ראש התנועה הירוקה בכנסת, ודב חנין, יו”ר השדולה הסביבתית-חברתית בכנסת – תפיסה נגדית. חנין טען כי תפיסה זו "היא לדעתי נאיבית. מי שמעלה אותה לא מבין שהגופים המפוקחים הם גופים כלכליים עם אינטרסים פרטניים. לא מדובר בגופים נייטרליים של שיח אובייקטיבי וחילופי דעות וחשיבה פתוחה. לכן גם אם מישהו מביא חשיבה רגולטיבית, הוא מביא אותה לא ברמה הנורמטיבית של ‘מה צריך לעשות’, אלא ברמה האינסטרומנטלית, של ‘איך עושים את זה בצורה מוצלחת’. ובמילים אחרות: מייעץ לחברות כיצד להתמודד עם הרגולציה הקיימת”. תחקיר של קרן התחקירים בחן את המקרים בהם עבדו אנשי מפתח מהמשרד להגנת הסביבה לחברות התעשייה ומצא מספר מקרים בהם ניכר שלא הייתה במעבר תרומה אידאולוגית לחברה. ממצאים דומים תיארו גם פרופסור דני רבינוביץ ואיתי ורדי בספרם "כוחות מניעים", וכך כתבו על המעבר של מנכ"ל המשרד לשעבר, פרופסור אורי מרינוב, שעבר לעבוד כיועץ סביבתי בכביש חוצה ישראל יחד עם סגנו, ד"ר עמרם פרוזינין, על רקע מאבק סביבתי נגד כביש 6: "יזמי הכביש חששו שהמאבק עלול להזיק להם, ולפיכך נקטו מדיניות של קואופטציה, כלומר העבירו את היריב לצדם כדי לנטרלו".

 גופי הסמך של המשרד 
סמלשם הגוףתיאורלא ממוסגר|63x63 פיקסליםהמשטרה הירוקההזרוע העיקרית של המשרד להגנת הסביבה הישראלי בתחום האכיפה הפלילית, הפיקוח וההרתעה. נמצאת מאז 2023 תחת סמכותו של המשרד לביטחון לאומי.לא ממוסגר|68x68 פיקסליםרשות הטבע והגניםהרשות הממשלתית האמונה מטעם החוק הישראלי על שמירת ערכי הטבע והמורשת במדינה.לא ממוסגר|68x68 פיקסליםרשות נחל הירקון גוף סטטוטורי הכפוף למשרד להגנת הסביבה ומטרתה היא לשקם ולטפח את נחל הירקון. היא הוקמה בשנת 1988 על פי חוק רשויות נחלים ומעיינות וצו רשות נחל הירקון.לא ממוסגר|68x68 פיקסליםהחברה לשירותי איכות הסביבהחברה ממשלתית שהוקמה בשנת 1990, על מנת לטפל בכל הפסולות המסוכנות המיוצרות בישראל, תוך שמירה והגנה על איכות הסביבה.חברת פארק אריאל שרוןחברה ממשלתית לתועלת הציבור (חל"צ), הפועלת תחת המשרד להגנת הסביבה המנהלת את פארק אריאל שרוןחברת נחל הקישוןחברה ממשלתית, מכוחו של חוק רשויות נחלים ומעיינות, התשכ"ה–1965 ומתוקף צו רשויות נחלים ומעיינות (רשות נחל הקישון), התשנ"ה–1994, בכדי לנהל פרויקט כולל של שיקום הנחל: מניעת זיהום המים, הסרת מפגעים, הסדרת מקורות מים מותאמים לנחל, שמירה על הנוף ומתנות הטבע והכשרת שטחים אלה לצורכי גנים, נופש וספורט. כל זאת, מתוך הכרה בחשיבות הפיכת הנחל ממטרד למשאב והחזרתו כנכס לציבור הרחב.
ברשות הנחל חברים: משרדי ממשלה, רשויות מקומיות, מפעלים, בעלי מקרקעין, תאגידים וגופים ציבוריים.

 ראו גם 
דיני פניות ציבור בנושאי הגנת הסביבה וקיימות במשרדי מדינת ישראל
איכות הסביבה
אקולוגיה
נאמן ניקיון
המשטרה הירוקה

 קישורים חיצוניים 


ארכיון המשרד להגנת הסביבה באתר ארכיון המדינה



תקציב המשרד להגנת הסביבה במפתח התקציב של הסדנא לידע ציבורי



הערות שוליים

*
הגנת הסביבה
קטגוריה:משרדי סביבה וטבע
קטגוריה:קריית הממשלה
קטגוריה:ישראל: ארגונים להגנת הסביבה